Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 5. melléklet a 25/2005. (IV. 29.) GKM rendelethez
Paragraph Index: 191

2. FOGALOMMEGHATÁROZÁSOK 2.1. Tétel: Az az anyagmennyiség, amelyet egy vizsgálatieredmény-sorozat alapján értékelünk. Ennek tartalma lehet például egy kelmeszállítmány összes anyaga, egy adott lánchengerrõl szõtt összes szövet, egy fonalszállítmány, egy vagy több bála nyers szálasanyag. 2.2. Laboratóriumi minta: A tételnek az a része, mely reprezentálja a teljes mennyiséget, és a laboratórium rendelkezésére áll. A laboratóriumi minta mennyiségét és tartalmát úgy kell megválasztani, hogy jól reprezentálja a szállítmányon belüli ingadozásokat, és könnyen kezelhetõ legyen a laboratóriumban. 2.3. Vizsgálati minta: A laboratóriumi minta része, amelybõl az elõkezelés során eltávolítjuk az idegenanyagot, és amelybõl a próbadarabokat kivesszük. A vizsgálati minta mennyiségét és tartalmát úgy kell megválasztani, hogy jól reprezentálja a laboratóriumi mintán belüli ingadozásokat. 2.4. Próbadarab: A vizsgálati mintának az a része, amely egy vizsgálati eredményt ad.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes